1989

## **Straeon**

### **Cartref newydd i Beth**

Penderfynodd Beth Leyshon ei bod yn bryd iddi werthu Rhos yr Hafod, y tŷ roedd hi a John Wyndham Bowen wedi gobeithio ymgartrefu ynddo. Gwerthodd hi i Mr a Mrs Lloyd - dysgwyr ifanc priod - a beirniadwyd Beth yn hallt am hyn. Cyhuddwyd hi o werthu ei hegwyddorion.

### **Teulu newydd Stan**

Dal i fod yn elyniaethus iawn i berthynas ei fam Doreen a Stan Bevan yr oedd Barry John ac aeth pethau o ddrwg i waeth pan gyhoeddodd Stan ei fod ef a Doreen am briodi. Treuliodd Barry lawer iawn o'i amser gyda'i gariad Kirstie McGurk a'i mam Jean.

Priododd Dorren a Stan er i Nansi Furlong ddychwelyd am sbel ac amharu ar y trefniadau. Honnai mai Stan oedd tad y plentyn roedd hi'n ei ddisgwyl. Yn y pen draw, fodd bynnag, cyfaddefodd mai celwydd oedd hynny.

Yn sgil sefydlu GBA Construction sicrhaodd Stan fod gwaith yn cael ei wenud am ddim ar Llys Helyg, ei gartref newydd ef a Doreen. Achosodd hyn gryn densiwn rhyngddo ef a Carol. Apwyntiwyd Lisa Morgan yn ysgrifenyddes GBA.

### **Temptasiwn Megan**

Cafodd Megan Harries ei themptio i grwydro oddi ar y llwybr cul pan gyfarfu ag un o athrawon Gareth Wyn, Arwel Pritchard yn Abertawe. Daeth eu cyfarfodydd yn ddigwyddiad rheolaidd ac er an ddigwyddodd dim byd corfforol rhyngddynt yr oedd Megan yn fôr o euogrwydd. Dim ond Nerys oedd yn gwybod am ei chyfrinach.

Dechreuodd Reg amau fod Megan wedi bod yn cael perthynas gyda dyn arall a thrafododd ei amheon gyda Rita Jenkins. Aeth i weld Arwel a'i gyhuddo. Dychwelodd adref a chafodd ef a Megan ffrae anferthol wrth i Megan gyfaddef y cwbl.

Rrodd Reg ei gefn arni ac aeth i ffwrdd am rai dyddiau. Yn y diwedd llyddodd y ddau i ddatrys eu gwahaniaethau, Er mwyn i'r ddau gael mwy o hamdden gyda'i gilydd, penderfynwyd penodi rheolwr i'r bar a chafodd Clem Watkins ei apwyntio.

### **Efeillio a Llydaw**

Dechreuodd Beth a Mrs Lloyd wneud trefniadau i efeillio Cwmderi gyda tref Douarnevezh yn Llydaw a bu Ceridwen Price, un o drigolion newydd Angorfa, yn helpu i hyrwyddo'r gwaith. Manteisiodd Stan ar y cyfle i ddangos ei hun a phan ddaeth cynrychiolaeth o Lydaw i Gwmderi roedd Meic Pierce hefyd yn barod iawn ei groeso.

Aeth taith efeillio i Lydaw a llwyddodd Stan, Barry John, Meic a Denzil Rees i fynd yn ogystal â Mrs Lloyd, Reg Harries a Megan. Roedd Meira Ellis yn gofalu am Olwen Owen, mam Megan tra oedd Megan i ffwrdd.

Cafodd yr hen wraig ei tharo'n wael a gwrthododd Dr Gwyn Prosser roi llawer o sylw iddi. Yn fuan wedyn bu farw Mrs Owen a beiodd Megan ei hunan am fynd dramor.

### **Brawd newydd i Carol**

Sylweddolodd Derek Jones ar ôl bod drwy hen lythyrau ei fam mai Herbert Gwyther oedd ei dad. Ceisiodd ddefnyddio blacmel ar Carol Gwyther ond sicrhaodd Dic Deryn ei fod yn gadael Cwmderi - dros dro beth bynnag. Cyn gadael, gwnaeth Derek yn siŵr fod Dora Gwyther, gwraig weddw Herbert yn gwybod y gwir.

### **Lodger Eleri**

Dychwelodd Derek ddechrau'r Hydref a disgyn ar ei ben i ganol helynt unwaith eto wedi iddo ddwyn waled Ken Coslett o boced ei got. Cymerodd y Parch. Eleri Evans drueni drosto a rhoi carref iddo dros dro. Yn ystod y cyfnod hwn hefyd dechreuodd Eleri a Glyn James glosio, ond llwyddodd Maggie i ymyrryd drwy sôn wrth Eleri am berthynas Beth a Glyn.

### **Lletywyr newydd Rhif 7**

Wedi i Billy, brawd Ron Unsworth, brynnu Rhif 7, Stryd Fawr gan Gladys Seymour ei fwriad oedd i'w ddefnyddio fel tŷ haf. Gwelodd Meic Pierce ei gyfle a gosododd y tŷ i griw o fyfyrwyr o Gaerfyrddin yn ystod yr wythnos. Sandra Coslett, nith Ken, ac Eileen Walters oedd y ddwy denant cyntaf.

Daeth Billy i wybod am sgam Meic ond cytunodd i adael i Eileen a Sandra aros yn y tŷ, ond bod y rent yn dod iddo ef.

### **Anrhydedd Ceridwen**

Aeth si ar led fod Ceridwen Price i dderbyn anrhydedd yn y rhestr frenhinol ond er gwaetha'r cyffro, camddealltwriaeth oedd y cwbl.

### **Priodas Dic a Carol**

Priododd Dic a Carol noswyl Nadolig wedi cryn amharodrwydd ar ran Carol.

## Cymeriadau a adawodd

 Tony Fenner | 25 Rhagfyr 1989 | Arestiwyd Tony ar ddiwrnod Nadolig gan Glyn James.